A Levegő Munkacsoport szerint az ingyenes parkolás többet árt, mint használ
A civil szervezet szerint mostanra megsokszorozódott a szabálytalanul parkolók száma, és többen járnak kocsival, mint korábban. Ez utóbbi pedig a levegőnek nem tesz jót.
A Levegő Munkacsoport levélben kérte Orbán Viktor miniszterelnöktől az ingyenes parkolásra vonatkozó rendelkezés mielőbbi eltörlését, mert az szerintük hatalmas veszteségeket okoz a budapesti vállalkozásoknak és a lakosságnak.

A környezetvédő civil szervezet lakossági és fuvarozói jelzések alapján arról ír szerdai közleményében, hogy az intézkedés miatt sokkal többen közlekednek autóval, emellett megsokszorozódott a parkolóhelyeket kereső és a szabálytalanul parkoló járművek száma is.

  Egy-egy szabálytalanul parkoló autó pedig gyakran emberek százainak a közlekedését nehezíti, különösen a babakocsival vagy kerekesszékkel közlekedőkét. Számos esetben pedig a zöldfelületeket is károsítják a szabálytalanul parkolók”

– írták.

A fenti körülmények miatt a csoport szerint romlik a levegőminőség is, ami hozzájárulhat járvány súlyosbodásához.

Az országszerte ingyenessé tett parkolás jelen állás szerint július elsejéig marad érvényben.
Levegő Munkacsoport ingyen parkolás parkolás ingyenes parkolás Budapesten ingyenes parkolás